La Llei 18/2001, de 31 de desembre, d'orientació agrària, té com a objectiu consolidar l'activitat agrària a Catalunya i millorar les condicions en què s'exerceix per aconseguir, entre altres, un sector agrari competitiu i professional, respectuós amb el medi, amb unes produccions de qualitat al servei del consum i el manteniment de l'activitat agrària.
En relació amb l'àmbit de la producció i la sanitat ramadera, la Llei esmentada estableix una línia d'actuació per fomentar les agrupacions de persones ramaderes, així com acords amb l'Administració per contribuir a la gestió integrada de la producció ramadera, la millora de la sanitat i la prestació de serveis de gestió, assistència i la transferència tecnològica.
El Departament d'Agricultura, Ramaderia, Pesca, Alimentació i Medi Natural (DAAM) considera necessari que es continuï fomentant que les agrupacions de defensa sanitària ramadera duguin a terme programes sanitaris destinats a prevenir determinades malalties que afecten els conills, les abelles, el bestiar vaquí, el bestiar porcí, el bestiar oví i cabrum i el sector avícola.
Per assegurar la màxima transparència de les mesures adoptades i un seguiment efectiu, d'acord amb el marc jurídic actual, es sotmeten els ajuts d'aquesta Ordre al Reglament (CE) núm. 1857/2006, de la Comissió, de 15 de desembre de 2006, sobre aplicació dels articles 87 i 88 del Tractat als ajuts estatals per a les petites i mitjanes empreses dedicades a la producció de productes agrícoles i que modifica el Reglamento (CE) 70/2001 (DOUE L-358, de 16.12.2006).
Per aquest motiu, s'ha comunicat a la Comissió Europea aquest règim d'ajuts, d'acord amb el previst en l'article 20.1 de l'esmentat Reglament de la Comissió, i li ha estat assignat el número d'ajut XA-158/2009.
Conseqüentment, valorada la conveniència de donar suport a aquest sector ramader mitjançant un ajut econòmic, d'acord amb l'article 92 del Decret legislatiu 3/2002, de 24 de desembre, pel qual s'aprova el Text refós de la Llei de finances públiques de Catalunya, a proposta de la Direcció General d'Agricultura i Ramaderia, i en ús de les atribucions que m'han estat conferides,
Aprovar les bases reguladores dels ajuts destinats a l'execució de programes de sanitat animal, les quals es publiquen a l'annex 1 d'aquesta Ordre.
Els programes sanitaris i actuacions que poden ser objecte de subvenció es detallen a l'annex 2 d'aquesta Ordre.
2.1 Convocar els ajuts destinats a l'execució de programes de sanitat animal per al 2011 d'acord amb les bases reguladores aprovades a l'article 1 precedent.
2.2 El termini de presentació de sol·licituds serà de 15 dies a comptar de l'endemà de la publicació d'aquesta Ordre en el DOGC.
2.3 Els ajuts d'aquesta Ordre seran a càrrec de la partida pressupostària AG03D/482000102/6111/0000 dels pressupostos del DAAM per a l'any 2011, amb caràcter cofinançat amb el Ministeri de Medi Ambient, Medi Rural i Marí dotada amb un import màxim de 690.000 euros.
S'estableix un import addicional estimat de 1.510.000 euros en funció de les disponibilitats pressupostàries efectives.
La concessió dels ajuts resta condicionada a l'aportació efectiva dels fons procedents del MARM.
2.4 L'òrgan instructor dels expedients d'ajut és el Servei d'Ordenació Ramadera.
2.5 L'òrgan competent per emetre la resolució sobre les sol·licituds és la persona titular de la Direcció General d'Agricultura i Ramaderia.
A aquests efectes es nomena una Comissió de valoració que serà l'òrgan col·legiat encarregat de valorar les sol·licituds d'ajuts, formada pel/per subdirector/a general de Ramaderia, el/la cap del Servei de Prevenció en Salut Animal i el/la cap del Servei d'Ordenació Ramadera.
2.6 El termini màxim per emetre la resolució i notificar-la per escrit a la persona sol·licitant serà de 4 mesos a comptar de la data en què finalitza el termini de presentació de sol·licituds.
2.7 Contra la resolució del director o la directora general de general d'Agricultura i Ramaderia, que no posa fi a la via administrativa, es podrà interposar recurs d'alçada davant el conseller o consellera d'Agricultura, Ramaderia, Pesca, Alimentació i Medi Natural en el termini d'un mes a comptar a partir de l'endemà de la notificació de la resolució, sense perjudici que es pugui interposar qualsevol altre que es consideri adient.
En cas de silenci administratiu, el recurs d'alçada davant el conseller o la consellera d'Agricultura, Ramaderia, Pesca, Alimentació i Medi Natural es podrà interposar en el termini de tres mesos a comptar a partir de la data en què s'exhaureixi el termini per emetre resolució i notificar-la tal com estableix l'apartat anterior.
2.8 Els sol·licitants han de realitzar les actuacions objecte dels ajuts entre l'2 de setembre de 2010 i l'1 de setembre de 2011 i presentar la documentació justificativa abans que finalitzi el termini de presentació de sol·licituds, per tal que com a màxim el dia 31 de desembre de 2011 es pugui procedir a la certificació i comprovació de l'execució de les activitats previstes.
2.9 Els ajuts concedits es faran públics en el web www.gencat.cat/daam/ajuts/, fent ús dels mitjans electrònics establerts.
Els ajuts que superin els 3.000 euros es publicaran, a més, en el Diari Oficial de la Generalitat de Catalunya (DOGC).
Aquests ajuts tenen naturalesa d'ajut d'estat per la qual cosa la Comissió Europea pot emetre una decisió per la qual tant les bases reguladores i la convocatòria, com les resolucions de concessió, es podran veure modificades, si escau, per adaptar-se als termes del pronunciament esmentat.
Barcelona, 9 de setembre de 2011
L'objecte dels ajuts que estableix l'Ordre és compensar als ramaders pels costos derivats de l'execució de programes i actuacions sanitàries adreçats al control i la prevenció de malalties dels animals de conformitat amb l'article 10.1.b) del Reglament (CE) núm. 1857/2006.
—2 Entitats sol·licitants perceptores dels ajuts
2.1 Poden ser entitats perceptores de l'ajut les agrupacions de defensa sanitària que estiguin reconegudes com a tal, o que estiguin en tràmit de reconeixement, que duguin a terme algun dels programes sanitaris relacionats a l'annex 2 als quals fa referència l'article 1 d'aquesta Ordre.
2.2 Les entitats sol·licitants que poden ser perceptores de l'ajut han de dur a terme les actuacions establerts a l'apartat 3 d'aquestes bases, i per les quals sol·licita l'ajut a totes les persones titulars d'explotacions ramaderes de Catalunya beneficiàries dels seus serveis, les quals han de reunir els requisits següents:
a) Ser una petita o mitjana empresa d'acord amb el que estableix l'annex I del Reglament (CE) núm. 800/2008 de la Comissió, de 6 d'agost (DO L-214, de 9.8.2008), sobre la definició de pime.
b) Que estiguin integrades en una única Agrupació de Defensa Sanitària encarregada de la prestació dels serveis per al compliment del programa sanitari.
c) Que les explotacions ramaderes de les quals és titular estiguin inscrites en el Registre d'explotacions ramaderes que preveu el Decret 61/1994, de 22 de febrer, sobre regulació de les explotacions ramaderes.
d) Que els censos dels animals que cria a la seva explotació hagi estat actualitzats dins dels termini dels 12 mesos anteriors a la data de presentació de la sol·licitud.
e) Que l'explotació hagi complert els programes sanitaris oficials obligatoris establerts per la normativa vigent.
f) Que portin a terme una gestió dels cadàvers, conformement a la normativa vigent.
g) Que els tractaments terapèutics que s'instaurin a l'aplicació del programa sanitari objecte de l'ajut s'anotin en un registre que conservarà la persona titular de l'explotació, en compliment del que disposa l'article 8 del Reial decret 1749/1998, de 31 de juliol, pel qual s'estableixen les mesures de control aplicables a determinades substàncies i els seus residus en els animals vius i els seus productes.
—3 Activitats i despeses subvencionables
3.1 Són objecte de subvenció l'execució per les agrupacions de defensa sanitària dels programes sanitaris i de les actuacions de prevenció i de control de malalties detallades a l'annex 2 de l'Ordre.
3.2 Les actuacions sanitàries portades a terme a les explotacions ramaderes s'hauran de consignar en els fulls d'incidència del llibre d'explotació ramadera.
3.3 Són susceptibles de ser subvencionades les despeses derivades de l'execució dels programes i actuacions sanitàries, detallats a l'annex 2 de l'Ordre, i més concretament les corresponents a:
Controls sanitaris, proves diagnòstiques, anàlisis de laboratori, i altres mesures de diagnòstic, incloses les despeses de l'actuació professional dels veterinaris de l'Agrupació de Defensa Sanitària.
Compra i aplicació de vacunes, medicaments veterinaris biocides i altres productes zoosanitaris, incloses les despeses de l'actuació professional dels veterinaris de l'Agrupació de Defensa Sanitària.
El sacrifici dels animals o la destrucció dels ruscos, malalts o sospitosos, incloses les despeses de l'actuació professional dels veterinaris de l'Agrupació de Defensa Sanitària, sempre que aquesta mesura no hagi estat establerta per l'Administració en compliment de la normativa vigent.
3.4 Estan excloses de la subvenció les despeses derivades de la presa de mostres o realització de diagnòstics realitzats en l'execució de programes d'eradicació de malalties d'animals que rebin cofinançament per part de la Unió Europea.
4.1 L'import de l'ajut no pot ser superior al 50% del pressupost de l'execució del programa sanitari, amb els màxims següents:
Conills: 1,80 euros per a femelles i mascles reproductors que figurin com a tals als registres oficials del DAAM.
Es comptabilitzarà també el 50% de la reposició.
Per a les explotacions bovines amb animals destinats a la reproducció i/o la recria:
8,00 euros per cap de bestiar de dotze mesos o més destinat a la reproducció per a carn o per a lídia.
3,61 euros per cap de bestiar de dotze mesos o més destinat a la reproducció per a llet.
Per a les explotacions bovines que es dediquen exclusivament a l'engreix o el preengreix.
0,10 euros per cap de bestiar de menys de 12 mesos.
Per a les agrupacions de defensa sanitària que realitzin les anàlisis en laboratoris de sanitat ramadera oficials: 1,717 euros per animal reproductor que figuri com a tal als registres oficials del DAAM.
Per a les agrupacions de defensa sanitària que realitzin les anàlisis en altres laboratoris: 2,06 euros per animal reproductor que figuri com a tal als registres oficials del DAAM.
Oví i cabrum: 0,30 euros per cap reproductor que figuri com a tal als registres oficials del DAAM.
Aviram: 50,00 euros per cada 1.000 aus, de l'espècie Gallus gallus, adultes reproductores i ponedores que figurin com a tals als registres oficials del DAAM.
Per determinar l'import màxim de la concessió es tindran en compte els censos actualitzats que no podrà excedir de la capacitat màxima de l'explotació registrada oficialment al DAAM.
4.2 En explotacions incloses en el programa de vigilància serològica de la malaltia de la llengua blava, se subvencionarà fins a 2,00 euros per mostra extreta en les explotacions de boví i fins a 1,00 euro per mostra extreta a les explotacions d'oví i cabrum.
4.3 En explotacions incloses en el Programa sanitari específic de cabrum de llet se subvencionarà 11,00 euros per cap reproductor controlat que figuri inscrit com a tal en els registres específics del DAAM.
4.4 La quantia màxima destinada a aquest ajut i l'aplicació pressupostària a la qual s'ha d'imputar és la que es determina en la convocatòria corresponent.
4.5 La determinació de la quantia dels ajuts es realitzarà en funció del nombre de sol·licituds i de la disponibilitat pressupostària.
Amb la finalitat d'optimitzar la disponibilitat pressupostària el càlcul d'assignació a cada sol·licitud es realitzarà per un import del 50% dels barems fixats com a màxim en els apartats 4.1 i 4.2.
Aquest import resultant es podrà incrementar, en funció de les disponibilitats pressupostàries, aplicant els criteris d'atribució i prioritats que estableix l'apartat 5 d'aquestes bases reguladores.
—5 Criteris d'atribució i prioritats
En el cas que l'import total de les sol·licituds presentades superi la dotació pressupostària disponible per aquests ajuts, es distribuiran les sol·licituds segons l'espècie animal que es tracti i per a cada espècie s'atendran d'acord amb el següent ordre de preferència:
a) Fins a 50 punts, pel nombre d'explotacions i d'animals que integrin l'agrupació de defensa sanitària, tenint en compte la distribució territorial de Catalunya.
b) Fins a 20 punts per disposar del personal veterinari necessari per a l'execució del programa i actuacions sanitàries.
c) Fins a 30 punts pel nivell de compliment dels programes sanitaris.
Una vegada la Comissió de valoració hagi valorat i puntuat les sol·licituds si dins d'una mateixa espècie existeixen expedients amb la mateixa puntuació es procedirà al prorrateig.
En qualsevol cas, com a criteri de prioritat i atribució addicional, es valoraran les actuacions en funció de la incidència que puguin tenir sobre un determinat sector productiu.
Els ajuts establerts en aquesta Ordre no es podran concedir en concurrència amb altres ajuts estatals de l'article 87.1 del Tractat, ni amb contribucions financeres dels estats membres, incloses les regulades per l'article 88.1, paràgraf segon, del Reglament (CE) núm. 1698/2005, del Consell de 20 de setembre, relatiu a l'ajut al desenvolupament rural mitjançant el Fons Europeu Agrícola de Desenvolupament Rural (FEADER) (DOUE núm. 277, de 21.10.2005), ni amb contribucions financeres de la Comunitat, per als mateixos costos subvencionables, si això comporta una intensitat d'ajut superior a la que fixa l'article 10.1 del Reglament (CE) núm. 1857/2006.
Així mateix, aquests ajuts no es podran concedir en concurrència amb els ajuts de minimis recollits al Reglament (CE) núm. 1535/2007, de la Comissió, de 20 de desembre, relatiu a l'aplicació dels articles 87 i 88 del Tractat als ajuts de minimis al sector de la producció de productes agrícoles (DOUE núm. 337, de 21.12.2007), respecte a les mateixes despeses, si això comporta una intensitat d'ajut superior a la que fixa l'article 10.1 del Reglament (CE) núm. 1857/2006.
7.1 Les sol·licituds per acollir-se a aquests ajuts es formalitzaran en imprès normalitzat que es podrà descarregar des del web www.gencat.cat/dar/ajuts o obtenir en qualsevol dependència del DAAM.
Aquestes sol·licituds s'adreçaran a la Direcció General d'Agricultura i Ramaderia, es presentaran en les oficines comarcals del DAAM, preferentment, sense perjudici de fer ús de la resta de mitjans establerts en la Llei 30/1992, de 26 de novembre, dins el termini establert en la convocatòria.
7.2 Amb les sol·licituds s'ha d'adjuntar la documentació que es relaciona a continuació.
No obstant això, no caldrà presentar la documentació que ja s'hagi presentat anteriorment en el DAAM i de la qual no hagin variat les dades i continuïn essent vigents.
En aquest cas, quan s'iniciï el procediment administratiu en una oficina del DAAM diferent a la que es va presentar la documentació, caldrà indicar en l'imprès de sol·licitud en quin procediment, campanya o any i unitat del DAAM es va aportar la documentació requerida.
a) Verificació de les dades d'identitat de la persona sol·licitant o de qui la representi corresponents DNI/NIF/NIE o altre document que l'acrediti, si s'escau, en cas de no haver autoritzat al DAAM a obtenir aquesta informació d'acord amb l'establert en l'apartat 7.4.
b) Acreditació de la representació per qualsevol mitjà vàlid en dret que en deixi constància, si procedeix.
c) Còpia de les escriptures i/o estatut registrats de l'entitat sol·licitant, si escau.
Si aquesta documentació està disponible al Registre d'Entitats Jurídiques o al Registre de Cooperatives, el DAAM ho verificarà d'ofici.
d) Certificat de l'acord de l'òrgan competent segons els estatuts de l'entitat per a sol·licitar l'ajut i acceptar els compromisos corresponents.
e) Certificat actualitzat d'inscripció en el registre administratiu corresponent emès en l'any de la convocatòria de l'ajut.
Si aquesta documentació està disponible al Registre d'Entitats Jurídiques, es verificarà d'ofici.
f) Memòria del programa i actuacions sanitàries signada pel president o la presidenta i pel veterinari o veterinària responsable de l'agrupació.
g) Pressupost detallat que inclogui les despeses que es relacionen a l'apartat 4 d'aquestes bases per a les quals se sol·licita l'ajut, signat pel president o la presidenta i pel veterinari o veterinària responsable de l'associació o agrupació.
h) Relació dels/de les veterinaris/àries que executen les actuacions sanitàries a l'agrupació de defensa sanitària, amb nom, cognoms i NIF.
i) La relació d'explotacions integrades a l'agrupació indicant per a cadascuna d'elles la marca oficial, el nom, el nombre d'animals diferenciats per categories i si les explotacions estan integrades, en cas afirmatiu s'haurà d'indicar el nom de la integradora.
Aquesta relació s'haurà de presentar en suport paper i en un fitxer informàtic (excel).
El model de fitxer informàtic es podrà descarregar del web www.gencat.cat/daam/ajuts o obtenir en qualsevol dependència del DAAM.
Si l'import de la despesa subvencionable supera la quantia de 12.000,00 euros en el supòsit de subministrament de béns d'equip o prestació de serveis per empreses de consultoria o assistència tècnica, la persona beneficiària ha de presentar tres ofertes de diferents proveïdors, amb caràcter previ a la contracció del compromís per a la prestació del servei o el lliurament del bé, excepte que per les característiques especials de les despeses subvencionables no hi hagi al mercat un nombre suficient d'entitats que ho subministrin o prestin.
En cas que no es triï l'oferta més econòmica o que al mercat no hi hagi un nombre suficient de proveïdors, cal presentar una memòria explicativa que justifiqui l'elecció.
7.3 L'imprès de sol·licitud inclourà declaracions responsables sobre els aspectes que es relacionen a continuació i que la persona sol·licitant ratifica mitjançant la signatura de la sol·licitud:
a) Que el compte on s'ha d'ingressar l'import de l'ajut inclòs en l'imprès de sol·licitud, pertany al sol·licitant de l'ajut.
b) No estar sotmès a les causes que impedeixin adquirir la condició de persona beneficiària que estableix l'article 13 de la Llei 38/2003, de 17 de novembre, general de subvencions ni l'article 99 del Decret legislatiu 3/2002, de 24 de desembre, pel qual s'aprova el Text refós de la Llei de finances públiques de Catalunya.
c) No haver sol·licitat cap altre ajut per a la mateixa finalitat, llevat dels supòsits previstos en l'apartat 6 d'aquestes bases, referit a la concurrència amb altres ajuts.
d) No haver rebut ajuts que hagin estat declarats il·legals o incompatibles per la Comissió Europea, o en el seu cas, si havent rebut aquests ajuts, han procedit al seu reemborsament o pagament en un compte bancari bloquejat
f) L'empresa és una petita o mitjana empresa d'acord amb l'establert en l'annex I del Reglament (CE) 800/2008 de la Comissió, de 6 d'agost (DOUE L-214, de 9.8.2008), sobre definició de pime.
g) En el supòsit que l'empresa tingui una plantilla igual o superior a vint-i-cinc persones, declaració conforme l'empresa beneficiària ha previst, conjuntament amb els agents socials, els mitjans oportuns per prevenir i detectar casos d'assetjament sexual i d'assetjament per raó de sexe i intervenir-hi en llurs centres de treball.
7.4 La presentació de la sol·licitud de l'ajut per part de la persona sol·licitant perceptora d'aquest, comportarà l'autorització al DAAM per a obtenir els certificats o verificar les dades necessàries per a la tramitació de l'ajut a emetre per altres administracions o entitats públiques.
Si la persona sol·licitant perceptora de l'ajut denega expressament l'autorització esmentada, mitjançant l'imprès de sol·licitud, caldrà que aporti el certificat o els certificats corresponents.
8.2 La Comissió de valoració podrà sol·licitar tots els documents i els informes que consideri necessaris per a l'elaboració de l'informe d'avaluació.
8.3 Quan les sol·licituds qualificades d'auxiliables superin la disponibilitat pressupostària la Comissió de valoració determinarà l'assignació dels fons, d'acord amb els criteris d'atribució i, si s'escau prioritats, establerts en l'apartat 5 d'aquestes bases reguladores.
8.4 D'acord amb la documentació presentada i l'informe de la Comissió de valoració, l'òrgan instructor elevarà la proposta de resolució corresponent a l'òrgan competent per resoldre.
8.5 En la resolució de concessió figuraran, com a mínim, el número d'identificació de l'ajut estatal assignat per la Comissió, l'import màxim de l'ajut, les condicions que haurà de complir la persona beneficiària, i el caràcter d'ajut d'Estat, així com esment exprés al Reglament (CE) 1857/2006 que regeix aquest règim d'ajuts, juntament amb el títol i la referència de publicació en el DOUE, i la procedència dels fons amb els que es financia l'ajut.
Així mateix s'ha de fer constar que la fermesa de la resolució de concessió de l'ajut comporta que la persona beneficiària declara tàcitament que es troba al corrent de les seves obligacions amb l'administració tributària i la social i amb la Generalitat de Catalunya.
8.6 La resolució de concessió es pot modificar en cas d'alteració de les condicions que van determinar l'atorgament, ja siguin les relatives a la persona beneficiària o com a conseqüència d'una decisió de l'administració.
Així mateix es pot modificar com a conseqüència del pronunciament de la Comissió europea sobre l'adequació o la compatibilitat del règim d'ajuts a la normativa comunitària.
9.1 Els sol·licitants han de realitzar les actuacions objecte dels ajuts i justificar-les en la data que s'estableixi en la convocatòria corresponent.
9.2 La documentació justificativa a presentar és la següent:
a) Compte justificatiu simplificat que inclourà:
Memòria de les actuacions sanitàries realitzades per a l'execució del programa sanitari que figurava a la memòria presentada amb la sol·licitud emesa pel personal veterinari responsable de l'agrupació, d'acord amb el model normalitzat que es podrà obtenir en qualsevol dependència del DAAM.
Relació classificada de despeses, amb identificació del creditor, del document, del concepte, de l'import, de la data d'emissió i de la data de pagament, d'acord amb el model normalitzat que es podrà obtenir en qualsevol dependència del DAAM o al web http://www.gencat.cat/daam/ajuts/guia-justificacio/, imprès "Relació de factures i pagaments" (formulari G0201-DO16).
El pagament s'haurà d'haver realitzat abans de que expiri el termini de justificació.
Detall d'altres ingressos o subvencions que hagin finançat les actuacions subvencionades amb indicació de l'import i la procedència
b) Cas que els veterinaris/àries de l'Agrupació de Defensa Sanitària tingui un contracte laboral s'haurà de presentar un informe signat pel/per la president/a de l'ADS on s'especifiqui el percentatge de l'import net de la nomina que s'ha destinat per a l'execució del programa sanitari, especificant actuació i import, així com la nòmina original i una còpia.
9.3 Els òrgans competents del DAAM comprovaran un 5% dels justificants relacionats al compte justificatiu simplificat presentat per cada sol·licitant i el compliment dels requisits per accedir als ajuts, d'acord amb la documentació aportada amb la sol·licitud, i la informació disponible en les bases de dades i registres.
9.4 El pagament de la subvenció es realitzarà amb una certificació prèvia dels serveis competents del DAAM segons la qual l'activitat i la despesa realitzades estan degudament justificades, i s'efectuarà dins l'exercici pressupostari, sense perjudici de les excepcionalitats que es puguin produir.
9.5 Les persones sol·licitants, per rebre l'import de les subvencions han d'estar al corrent de les obligacions amb l'administració tributària i la social en el moment que el DAAM realitzi les comprovacions corresponents amb l'Agència Estatal d'Administració Tributària i la Tresoreria General de la Seguretat Social, així com no tenir deutes de cap mena amb la Generalitat de Catalunya.
9.6 Les persones beneficiàries estan obligades a facilitar tota la informació que els sigui requerida per la Intervenció General de la Generalitat, la Sindicatura de Comptes o altres òrgans competents, d'acord amb l'establert en el Decret legislatiu 3/2002, de 24 de desembre, pel qual s'aprova el Text refós de la Llei de finances públiques de Catalunya.
—10 Invalidesa de la resolució de concessió i reintegrament de les quantitats percebudes indegudament
10.2 També procedirà el reintegrament de les quantitats percebudes i l'exigència d'interès de demora corresponent des del moment del pagament de l'ajut fins a la data en què s'acordi la procedència del reintegrament, en els casos que estableix l'article 37 de la Llei 38/2008, general de subvencions i l'article 99 del Decret legislatiu 3/2002, de 24 de desembre, pel qual s'aprova el Text refós de la Llei de finances públiques de Catalunya.
Així mateix procedirà el reintegrament en el cas d'una Decisió de la Comissió Europea que declari la incompatibilitat del règim d'ajuts amb la normativa comunitària.
10.3 El reintegrament de les quantitats percebudes indegudament es regeix pel disposat en el Decret legislatiu 3/2002, de 24 de desembre i per allò que resulti aplicable de la Llei 38/2003, de 17 de novembre, i les normes de desenvolupament.
El procediment de reintegrament de subvencions es regirà per les disposicions generals sobre procediment administratiu que estableix el títol VI de la Llei 30/1992, de 26 de novembre, del règim jurídic de les administracions públiques i el procediment administratiu comú, sense perjudici de les especialitats que s'estableixin en la normativa aplicable en matèria de subvencions.
Els òrgans competents del DAAM tenen la facultat de realitzar els controls que considerin necessaris per a comprovar les dades que justifiquen l'atorgament de l'ajut i d'inspeccionar les explotacions per comprovar que es compleixen la destinació dels ajuts, els requisits i compromisos establerts en aquestes bases reguladores.
Planificació i execució del programa de desinfecció, desinsectació i desratització de les explotacions i dels vehicles de transport.
Control de la identificació dels bovins.
Programa de Rinotraqueïtis Infecciosa Bovina IBR i Diarrea viral bovina BVD.
Aplicació d'antimamítics per al control de les inflamacions mamàries i la qualitat sanitària de la llet (vaquí de llet).
Control de la identificació dels ovins/caprins.
Programa de lluita, control i eradicació de la malaltia d'Aujeszky.
Execució de controls serològics per al control de malalties del bestiar porcí.
Execució del Pla Sanitari Avícola.
Vacunació vers les salmonel·losis zoonòtiques.
Programa de control de les malalties micòtiques.
Programa de control establert en front la mixomatosi i la malaltia vírica hemorràgica.
Execució de programes contra la varroasi, la Loque americana i europea.